title: Titawaltara mo Pont-Aven (trutca ke Lebasque)
text: Trutca dere yoltkirafa gu Yikye lente bira. Gola ke Pont-Aven koe Breiza gan Nabi lingesik nope irpuca zo kiblayar. Tici XIX-eafa decemda va jontik francaf is divef lingesik vanimpayar. Henri Lebasque gan sinaf martig gogolas va azekacapa kum karafa kseva meinde zo koswar voxe va lan lecevaf tazuk me vewar. Bate antafe ayikye arti afiz koe riwe kaiktuwavafa xuta lize kelt mo lavek ba ironokafa toma tcazedawer, ise va buleem rogluyas va ayuca gu intafa wintama divrozar.